PATVIRTINTA

Klaipėdos „Pajūrio“ pagrindinės mokyklos

direktoriaus 2017m. balandžio 5 d.

įsakymu Nr.V-122

**KLAIPĖDOS „PAJŪRIO“ PAGRINDINĖS MOKYKLOS**

**ELEKTRIKO PAREIGYBĖS APRAŠYMAS**

**I.PAREIGYBĖ**

1. Klaipėdos „Pajūrio“ pagrindinės mokyklos (toliau – mokyklos) elektriko pareigybės

aprašymas reglamentuoja specialius reikalavimus šioms pareigoms eiti, funkcijas, atsakomybę.

1. Pareigybės grupė – kvalifikuotas darbuotojas.
2. Pareigybės lygis – C.

**II.SPECIALŪS REIKALAVIMAI ELEKTRIKUI**

1. Mokyklos elektrikas turi atitikti šiuos reikalavimus:

4.1.turėti ne žemesnį, kaip vidurinį išsilavinimą ir (ar) įgytą profesinę kvalifikaciją;

4.2.turėti elektriko darbo patirties ir energetikos darbuotojo pažymėjimą;

4.3.žinoti Lietuvos Respublikos teisės aktus, reglamentuojančius elektros ūkio darbą;

4.4.žinoti saugos darbe, priešgaisrinės saugos ir elektrosaugos reikalavimus;

4.5.pasitikrinti sveikatą ir turėti galiojančią Asmens medicininę knygelę;

4.6.turėti privalomųjų higienos įgūdžių mokymų pažymėjimą;

4.7.žinoti pirmosios medicinos pagalbos suteikimo būdus nukentėjusiems nelaimingo atsitikimo metu ir mokėti praktiškai suteikti pirmąją pagalbą, mokėti išlaisvinti elektros srovės traumuojamą žmogų.

**III. ELEKTRIKO FUNKCIJOS**

5. Mokyklos elektrikas vykdo šias funkcijas:

5.1.tikrina jo prižiūrimų elektros įrenginių, patalpų, elektros tiekimo komunikacijų būklę;

5.2.tikrina, ar tvarkingi apšvietimo tinklai, ar uždarytos ir užrakintos skirstyklų, spintų ir kirtiklių durys, ar elektros įrenginiai nesulaužyti, nepažeista jų izoliacija;

5.3.prižiūri, kad nebūtų pažeista laidų izoliacija, būtų tvarkingos kištukinės jungtys, rozetės, jungikliai, ar patikimai įžeminti (įnulinti) elektros įrenginiai, ar tvarkingi elektros įrenginių, elektros prietaisų prijungimo prie srovės šaltinių kabeliai (laidai);

5.4.vadovaujasi Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

5.5.remontuoja vidaus ir lauko instaliaciją (keičia šviestuvus, jungiklius, saugiklius, perdegusias lempas, prijungia elektros prietaisus, tvarko vėdinimo įrengimus), tikrina sistemos įžeminimą;

5.6.žino mokyklos elektros įrenginių ir elektros tinklų schemas;

5.7.parengia ir laiku pateikia mokyklos direktoriaus pavaduotojui ūkio ir bendriesiems klausimams elektros įrengimų, prietaisų, tinklų smulkiam ir vidutiniam remontui reikalingų medžiagų paraišką;

5.8. imasi priemonių normalios padėties atstatymui, sutrikus elektros įrenginių, prietaisų, tinklų darbo režimui arba įvykus avarijai,savarankiškai ir nedelsiant. Jeigu vienu metu susidarė avarinė situacija keliose vietose, pirmiausia šalina tuos gedimus, kurie kelia pavojų žmonių saugai, gali sukelti gaisrą;

5.9.vykdo darbų saugos ir priešgaisrinės saugos, asmens darbo higienos reikalavimus;

5.10.nenaudoja savadarbių elektros prietaisų;

5.11.kelia savo kvalifikaciją ir gerina žinias, reikalingas darbui atlikti;

5.12.vykdo mokyklos direktoriaus nustatytus metinius uždavinius;

5.13.vykdo kitus mokyklos direktoriaus pavedimus, susijusius su pareigybės funkcijomis, neviršijant nustatyto darbo laiko;

6.Mokyklos elektrikas yra pavaldus ir atskaitingas mokyklos direktoriui ir direktoriaus pavaduotojui ūkio ir bendriesiems klausimams.

**IV.ATSAKOMYBĖ**

7. Mokyklos elektrikas atsakingas už:

7.1.elektros ūkio techninį tvarkingumą ir funkcionavimą;

7.2.tvarką ir švarą darbo vietoje;

7.3.Lietuvos Respublikos įstatymų ir kitų teisės aktų, mokyklos nuostatų, darbo ir peiršgaisrinės saugos instrukcijų, darbo tvarkos taisyklių, funkcijų laikymąsi;

7.4.emociškai saugios mokymo(si) aplinkos mokykloje puoselėjimą, reagavimą į smurtą ir patyčias pagal mokyklos nustatytą tvarką

8.Mokyklos elektriką į darbą priima ir iš jo atleidžia, skiria darbo užmokestį mokyklos direktorius Lietuvos Respublikos teisės aktų nustatyta tvarka.

9.Mokyklos elektrikas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_